

|  |  |
| --- | --- |
| JUHATUSOTSUS | 26. november 2024 nr 1-32/98 |
|

**Tuulealade hoonestusõiguse enampakkumise korraldamine**

# 

Metsaseaduse § 55 lg 1 ja lg 2 p 2, § 56 lg 1 p 3, § 57 lg 3 ja lg 4, riigivaraseaduse § 23 lg 1 ja lg 2 ja Vabariigi Valitsuse 09. jaanuari 2007. a määruse nr 4 „Riigimetsa Majandamise Keskuse põhimääruse“ § 26 alusel, lähtudes Vabariigi Valitsuse majanduskabineti 24. oktoobri 2024. a otsustest:

1. Korraldada kinnisasja hoonestusõigusega koormamiseks elektrooniline enampakkumine käesoleva otsuse lisaga 1 (lisatud, juhatuse otsuse lisa tuulealadesse kuuluvad kinnisasjad) kehtestatud kinnisasjade osas, lisaga 2 (lisatud, juhatuse otsuse lisa tuulealade enampakkumiste tingimused) kehtestatud tingimustel ja lisaga 3 (lisatud, juhatuse otsuse lisa hoonestusalade asendiplaanid) määratud hoonestusaladel.

2. Määrata arendusperioodil maakasutustasu alghind 3% tuuleala kinnisasjade maa maksustamishindade summast ja tootmisperioodi alghind 3% energia müügist teenitavast tulust, millele lisandub käibemaks õigusaktides sätestatud korras ja suuruses.

3. Määrata enampakkumise tagatisrahaks tuuleala esimese kolme kuu tasu (tuuleala kinnisasjade maa maksustamishindade summa \* 3% / 4), enampakkumisel osavõtutasu ei kohaldata.

4. Määrata RMK siseselt hoonestusõiguse seadmise enampakkumise ettevalmistamiseks ja läbiviimiseks komisjon järgmises koosseisus:

4.1 Jaarek Konsa – arendus- ja kliimaosakonna juhataja (komisjoni esimees)

4.2 Maarja-Viorika Vasko – õigus- ja hankeosakonna juhataja

4.3 Karl Mänd – kinnisvaraosakonna juhataja

4.4 Katrin Kivioja – arendus- ja kliimaosakonna maismaatuuleparkide projektijuht

4.5 Ere Kaaristu – kinnisvaraosakonna kinnisvaralepingute spetsialist

5. Volitada tuuleala kinnisasjade maa maksustamishindade väljaselgitamiseks ja avaliku elektroonilise enampakkumise korraldajaks Maa-ameti.

6. Määrata riigimaade tuulealade elektroonilise enampakkumise komisjoni liikmeks riigimaaoksjon.ee keskkonnas arendus- ja kliimaosakonna juhataja Jaarek Konsa.

7. Otsuse peale võib esitada kaebuse Tallinna Halduskohtule halduskohtumenetluse seadustiku §-s 46 sätestatud tähtaja jooksul.

(allkirjastatud digitaalselt)

Mikk Marran

Juhatuse esimees

Jaotuskava: arendus- ja kliimaosakond, kinnisvaraosakond, õigus- ja hangete osakond, Maa-amet (Tambet Tiits, Maritta Mägi, Tiina Vooro)